AulaTic: marzo 2017\nEn Ciencias Naturais estamos a estudar a función de relación e entre todas as actividades que fixemos e que xa vos amosaremos, construímos unha maqueta dun ollo coas partes que estudamos:\nAs instruccións e o modelo, atopámolo na páxina de ELLEN MCHENRY. Clicando na imaxe podedes acceder ao recurso:\nPublicado por Ana Martinez en 0:00 4 comentarios:\nCon dez anos, Pablo Picasso, veu a vivir a Galicia, concretamente á cidade de A Coruña, xa que o seu pai comezou a traballar como mestre na Escola de Belas Artes da idade. Foi precisamente nesta cidade, onde a idade de 13 anos, fixo a súa primeira exposición.\nAsí que, continuando co noso proxecto sobre Picasso, a primeiros de mes fomos de excursión á Coruña para ver en vivo e en directo o piso onde viviu.\nAlí puidemos ver mobiliario da época e debuxos que fixo Picasso (algúns nas páxinas dos seus libros de texto):\nE tamén algúns cadros que fixo tanto el como o seu pai:\nA continuación subimos coa monitora ao piso de arriba e alí fixemos dous talleres moi divertidos.\nNo primeiro taller fixemos a TÉCNICA DO CADÁVER EXQUISITO.Trátase dunha técnica de escritura e pintura reinventada polos escritores surrealistas de principios do século XX.\nNós fixemos un DEBUXO ENTRE TRES. A monitora repartiunos un folio dobrado en tres partes a cada un e divideunos en tres grupos: os GUAI, os CHACHI e os PIRULI. Tratábase de debuxar unha cabeza, un corpo ou unhas pernas nunha folla de papel, dobrando para que o seguinte participante non puidera velo ao facer o seu debuxo. Así cada membro do grupo tiña que debuxar as tres partes en tres folios distintos. Mágoa de non ter foto dos debuxos xa coloreados porque quedaron moi divertidos!!!!!!\nO segundo taller consistiu en xogar ao AFORCADO pero co título de tres obras de Picasso:\nPublicado por Ana Martinez en 21:21 No hay comentarios:\nEtiquetas: CURSO 2016/17, PROXECTO PICASSO\nUn ano máis, participamos no concurso Poesía e Imaxe convocado polo Concello de Ferrol dende a área de Normalización Lingüística, que este ano vai xa pola XVII edición.\nEste concurso que "ten por finalidade que os alumnos e as alumnas dos centros de ensino de Ferrol e da comarca coñezan a realidade plurilingüe do mundo da que forman parte con lingua propia" ( Álvaro Montes, concelleiro de Normalización Lingüística), consiste en poñer imaxe a unha poesía elexida de entre 30 de distintos autores e autoras do mundo e en diferentes linguas.\nEstas son as que escollimos e ilustramos nós:\nPublicado por Ana Martinez en 22:40 6 comentarios:\nEtiquetas: CURSO 2016/17, POESÍA, POESÍA E IMAXE\nSeguindo co noso proxecto de Picasso, en xaneiro, por mor do día da Paz, ademais de debuxar as pombas de Picasso e de montar o Foulard Serigrafiado pola paz, tamén analizamos e estudamos unha das súas obras máis coñecidas: O GUERNICA.\nSoubemos que na actualidade está no Museo Reina Sofía en Madrid e ollamos a súa FICHA TÉCNICA coa que descubrimos entre outras cousas que o cadro mide nin máis nin menos que ... 349,3 x 776, 6 cm! Que grandeeeeeeee!\nA continuación puxemos esta presentación coa que seguimos aprendendo e descubrindo cousiñas sobre o cadro. Ao chegar a diapositiva número 7 , fixemos unha pequena paradiña:\nGuernica de Giusj Biondi\nAlí dicíanos que no cadro aparecían nove símbolos: seis seres humanos e tres animais e decidimos buscalos:\nSabedes que? Atopámolos case todos moi rápido pero a pomba ... foi un pouquiño difícil de atopar, necesitamos a axuda da profe.\nContinuamos, vendo este video de como se pintou para facernos unha pequena idea:\nE tamén este onde puidemos velo en 3D coa música de Rosa León, Al alba:\nGustounos tanto o cadro, que decidimos recrealo entre todos facéndoo tipo crebacabezas. Fomos ao blog ACTILUDIS e alí descargamos e imprimimos a opción de tamaño 3 x 6:\nO cadro en branco e negro, parecianos moi tristeiro, así que decidimos facelo a color. Buscarmos en internet e vimos moitas opcións de como quedaría coloreado. Gustounos moitísimo como o fixeron no blog VALDEPLÁSTICA e decidimos facelo como eles. Como eran máis pezas dos que somos nós, pedímoslle axuda aos nosos compañeiros e compañeiras de terceiro de primaria que ao igual que nós están co proxecto.\nProxectámolo na pizarra e cada un de nós pintamos unha das pezas. Claro que ás veces, tiñamos que acercarnos para ver se o estabamos a facer ben.\nPero todo traballo ten o seu froito. Pouco a pouco fomos montando o noso puzzle:\nE por fin podemos amosaros o noso traballo final:\nPublicado por Ana Martinez en 13:11 8 comentarios:\nCando lle chegou o turno ao APARATO EXCRETOR, primeiro vimos este video de Óscar da Eduteca:\nTamén pegamos na libreta, coloreamos e rotulamos, esta imaxe que atopamos na web del maestro:\nE puidemos seguir aprendendo moitas cousas con estes recursos no noso google sites do tema:\nE agora, credes que estades preparados para repostar a este pequeno cuestionario que preparei con Google Forms?\nQueredes saber cantas acertáchedes? Clicade na imaxe:\nPublicado por Ana Martinez en 17:28 6 comentarios:\nComo xa vos comentamos na entrada anterior, durante esta semana, estivemos a investigar sobre a vida de dez mulleres importantes da historia galega.\nPrimeiro, cada un de nós fixo un debuxo da protagonista da súa investigación:\nA continuación, fixemos unha presentación co Impress (software libre similar ao Power Point) coa información máis relevante da nosa personaxe:\nE por último, cos nosos debuxos xeramos uns códigos QR con UNITAG que redireccionamos á nosa diapositiva para poder ler unha pequena biografía:\nPara ver se funcionaban, utilizamos o móbil da profe e "limos" os códigos coa aplicación gratuita I-nigma que é o lector de códigos QR que ten a profe pero hai moitos máis como Beetag , Up-Code, QuickMark, ...\nPor se alguén non quere descargar ningún lector de códigos QR no seu teléfono móbil, deixámosvos a presentación para que poidades saber quen é cada unha e por que nos parecen mulleres dignas de pertencer á historia galega:\nPublicado por Ana Martinez en 21:16 10 comentarios:\nEtiquetas: CÓDIGOS QR, COEDUCACIÓN, CURSO 2016/17, IGUALDADE, RA, REALIDAD AUMENTADA\nCo gallo do Día Internacional da Muller Traballadora, esta semana estamos investigando a vida de dez mulleres importantes na historia de Galicia, para reivindicar unha vez máis a igualdade de xénero que é algo que xa traballamos ao longo de todo o ano.\nA finais de semana, amosarémosvos o noso traballo que inclúe unha presentación colectiva feita co OpenOffice Impress ( o libre software equivalente a Power Point) e tamén RA (Realidade Aumentada) en forma de códigos QR.\nPara ir abrindo boca, deixámosvos a portada da nosa presentación cos debuxos das dez protagonistas da mesma. Seredes quen de descubrir a identidade algunha? Se non é así, non vos preocupedes, o vindeiro venres ... descubrirédelo.\nPublicado por Ana Martinez en 17:29 10 comentarios:\nEtiquetas: CÓDIGOS QR, COEDUCACIÓN, CURSO 2016/17, DÍA INTERNACIONAL DA MULLER TRABALLADORA, IGUALDADE, RA, TIC\nDespois do aparato dixestivo e do aparato respiratorio, tocoulle o turno ao aparato circulatorio.\nComezamos vendo este video de Óscar Alonso do blog a Eduteca:\nCon el, aprendimos cales son as súas partes, de que se encarga e como traballa. A continuación completamos na libreta esta ficha para non olvidarnos:\nTamén aprendimos que o corazón é un órgano oco con catro cavidades que impulsa o sangue polos vasos sanguíneos e coloreamos este que fixemos a partir dunha ficha que atopamos en inglés:\nFonte da imaxe orixinal\nPara que nos quedase moi clariño como funciona o aparato circulatorio e que substancias transporta, xogamos ao XOGO DO APARATO CIRCULATORIO de Ellen MacHenry´s que podedes descargar clicando na imaxe:\nE tamén falamos do SANGUE. Soubemos que ademais dos glóbulos vermellos que transportan os nutrientes e o osíxenos, tamén ten glóbulos brancos que se encargan de defendernos das infeccións e plaquetas que nos axudan a taponar as feridas. E que todos eles flotan nun líquido chamado plasma.\nUnha vez sabido isto, coloreamos esta gota de sangue de Lindsey Viducich que pasamos ao galego:\nE como queriamos saber como era o sangue en realidade, a profe pinchouse nun dedo, collimos un microscopio e ...\nAlgúns recursos sobre o APARATO CIRCULATORIO:\nPublicado por Ana Martinez en 23:30 8 comentarios:\nEtiquetas: APARATO CIRCULATORIO, CIENCIAS NATURAIS, CURSO 2016/17, EXPERIMENTOS\nPROYECTOS APRENDIZAJE SERVICIO. PÁGINAS WEB Y RECURSOS\nNOS VISITA LA FAMILA DE JAVIER\nMás allá de las notas.\nCumples de xuño e xullo.\nFELICIDADES NORA!!!. CUMPLES 4 AÑOS.\nTaller de cociña: rollos de primavera\nCONVIVENCIA CEIP SAN JUAN\nOtras 10 fichas del número 6\nJUEGO DE ASOCIACIÓN DE LAS ESTACIONES DEL AÑO\nHasta pronto Elena\nTRIÁNGULOS Y CUADRILÁTEROS (X)\nCASTELO DE VIMIANZO!!\nSaída 3 anos 2018\nACTUACIÓN PARA FAMILIAS DE 5 AÑOS


A Deputación amplia en setembro os cursos do proxecto «Millennials 2019» - Comarcas na Rede\nHomeÉ NoticiaA Deputación amplia en setembro os cursos do proxecto «Millennials 2019»\nA Deputación de Pontevedra iniciará no vindeiro mes de setembro un total de dez cursos do Proxecto Millennials 2019, o plan dirixido á mocidade da provincia co obxectivo de mellorar a súa empregabilidade e acceso ao mercado laboral, a través de formación e asesoramento gratuíto ligado ao emprendemento.\nEntre estas accións formativas figura a nova edición de dous cursos en Pontevedra e Vigo que se están a desenvolver desde xullo, pero que a Deputación decidiu repetir nunha nova convocatoria pola súa gran demanda e acollida.\nTrátase dos cursos «Márketing dixital: estratexias SEO, SEM, redes sociais e análise de tráfico web», que se ofrecerá en Pontevedra do 17 de setembro ao 7 de novembro, e «Creación de contidos dixitais (videoxogos, imaxe e vídeo)», que se desenvolverá en Vigo do 17 de setembro ao 18 de novembro. As persoas interesadas poden inscribirse xa nos correos electrónicos cursoEOI.pontevedra@eoi.es e cooperacion@depo.es.\nOs oitos cursos restantes desenvolveranse, ademais de en Pontevedra e Vigo, en Vilagarcía e Ponteareas. No primeiro caso, están previstas as accións formativas «Creación e xestión de tendas en liña», que terá lugar no Edificio Administrativo da Deputación de Pontevedra do 19 de setembro ao 18 de novembro, con 316 horas; e «Xestión de fidelización de establecementos turísticos» , que tamén terá lugar no Príncipe Felipe do 17 de setembro ao 28 de outubro, con 166 horas.\nPor outra banda, Vigo acollerá tamén outras catro accións formativas, que terán lugar na sede da Deputación na cidade olívica. Trátase de «Deseño e prototipado rápido mediante impresión 3D e mecanizado», de 316 horas e que se desenvolverá do 16 de setembro ao 18 de novembro; «Creación de aplicacións móbiles (aplicacións para Android e IOS)», tamén de 316 horas e que terá lugar do 17 de setembro ao 18 de novembro; «Organización e Xestión de Produción: Lean Manufacturing 4.0», de 312 horas entre o 16 de setembro e o 18 de novembro e, por último, «Xestión de empresas turísticas. Deseño e desenvolvemento de produtos», con 166 horas repartidas entre o 16 de setembro e o 28 de outubro.\n«Deseño e prototipado rápido mediante impresión 3D e mecanizado» é o curso que terá lugar en Vilagarcía (Matosiños), cun total de 316 horas entre o 16 de setembro e o 15 de novembro, mentres que o CDL de Ponteareas acollerá a acción formativa «Programación web con software libre. Web development bootcamp» do 17 de setembro ao 19 de novembro, cun total de 316 horas.\nAs inscricións a estes outros oito cursos poden facerse a través deste enlace web e as persoas interesadas poden obter maior información a través do enderezo electrónico coooperacion@depo.es ou no teléfono 986 804 100 (extensións 40652 e 40267).


SONRISAS Y MANDILONES: "¡BARBIE, ERES ÚNICA!"\nGustaríame felicitar aos meus 9 Ken e ás miñas 11 Barbie porque sen a súa entrega e ilusión “¡Barbie, eres única!” non sería posible… estuvéstedes fantásticos!\nAgardo que Papá Noel e/ou as SS.MM. os Reis Magos de Oriente vos traian todo ou case todo o que pedides.\nVémonos o 9 de xaneiro!\nFelicitarllle por o bo traballo realizado, porque cada un conoce os seus....Felices Festas!!!\nP.D. Unha preguntilla poderemos ter o video?\nSe no centro se fai o vídeo coas actuacións do Festival de Nadal... contade con el!\nROI estaba moi ilusionado e resultou fantástico.\nOrgullo e. O que sentimos nos co profe que temos. O meu fillo vai. Cada manan po cole con ganas e con ilusion e pensar que cando chegou non sabia abrochar nin o mandilon e o peor foi cando nos os pais vimos o nivel. q tina a clase entrounos tanto medo e a nosa sorpresa foi cando en tan solo un trimestre o noso fillo estaba a altura dos demais esto non seria posible sin ti profe ricardo gracias a ponerte. dia tras dia o seu lado e o que mais nos gustou e q si de profe eres bo como persona eres mellor sempre preocupado polo estado de animo dos nenos non podo explicalo pero nos como. pais sabemos o moito carino q lle destes o noso fillo e todo o q ti te implicastes con el. por eso te admira e te quere tanto po ano ti xa non estas e a nos nos consta q xa os estas preparando o unico consuelo q ten o noso neno e q vai baixar en halowen a asustarte ahora q coma o profe ricardo. Non vai haber ningun gracias de corazon ahora a nosa familia queremos desearte un feliz ano e q disfrutes e te empapes dos teus q o mereces\nGrazas a vos pola vosa implicación como pais e entender a miña forma de traballar cos nenos e nenas.\nE a RODRIGO tamén mil millóns de grazas por contaxiar cada mañá tanta enerxía, entusiasmo e ilusión... é un gustazo traballar así!\nGRAZAS Ricardo por facer posible que disfrutásemos dese día tan especial cos nenos.A actuacion foi fantastica e os nenos estaban moi ilusionados e fixeronno xenial (non parecía que fose a súa primeira actuación !!!)Asombrounos moito a seguridade que tiñan e o implicados que estaban.O teu traballo con eles ,como sempre, é impecable.GRAZAS.


Prazo de inscrición para as Escolas Deportivas de Monforte\npor Redacción CTP · Publicada 7 septiembre, 2021 · Actualizado 6 septiembre, 2021\nO prazo para a presentación de solicitudes estará aberto entre o 7 e o 22 de setembro e ofértanse actividades para nenos e nenas (entre os 6 e os 15 anos) e para adultos (a partir de 16 anos)\n“Dado o contexto de alerta sanitaria motivado polo COVID-19, o número de compoñentes de cada grupo de actividade estará condicionado pola normativa existente en cada momento. É por este motivo que imos ofertar un maior número grupos por actividade para dar cabida así a un maior número de persoas participantes”, destaca o Alcalde, José Tomé Roca\nO custe por modalidade e alumno/a e de 92,70 € por todo o curso, cunha bonificación do 50 % para aquelas persoas que pertenzan a familia numerosa\nDo mesmo xeito, o prazo de inscrición para anotarse nos cursos de natación da Piscina climatizada municipal abrirá a partir do 22 de setembro (para socios) e do 27 de setembro (para non socios). Cada un dos cursos ten unha carga horaria de 2 clases á semana, de 45 minutos cada unha. Tamén se vai a ofertar ximnasia acuática e spinning\nO Alcalde de Monforte, José Tomé Roca, ven de anunciar que hoxe martes 7 de setembro abre o prazo de inscricións nas Escolas Deportivas Municipais que o Concello organiza durante o curso 2021-2022.\nA oferta deportiva divídese en actividades para nenos e nenas (entre os 6 e os 15 anos) e actividades para adultos/as (a partir de 16 anos):\nActividades para nenos e nenas:\nA actividade de cada unha das modalidades deportivas dará comezo no mes de outubro de 2021 e se prolongará ata finais do mes de maio de 2022, completando así un total de 8 meses lectivos.\nO custe por modalidade e alumno/a e de 92,70 € por todo o curso, cunha bonificación do 50 % para aquelas persoas que pertenzan a familia numerosa.\nTodas as persoas interesadas en inscribirse nalgunha das actividades ofertadas o poderán facer presentando a documentación establecida no Rexistro Municipal do Concello, de xeito presencial, ou a través da sede electrónica municipal.\nO prazo de solicitudes estará aberto entre o 7 e o 22 de setembro. Entre o luns 27 e o xoves 30 de setembro publicarase na páxina web do Concello a lista de admitidos e admitidas nas actividades. A lista de admitidos/as se confeccionará por rigorosa orde de presentación das solicitudes. Se unha vez finalizado o prazo de inscrición se da o caso de que quedan prazas vacantes, se poderán seguir presentando solicitudes ata esgotar as prazas ofertadas.\nPara a prestación do servizo de cada unha das modalidades deportivas ofertadas será necesario que a porcentaxe de inscritos na actividade acade, como mínimo, o 25% das prazas ofertadas.\nModelo de solicitude normalizado SER-DE-125\nNo caso de que o solicitante sexa menor de idade fotocopia do DNI do pai, nai ou titor/a que figura como tal na solicitude.\nNo caso de familia numerosa, copia do título de familia numerosa expedido polo órgano competente.\nNo seguinte enlace pódese acceder ao procedemento para a presentación electrónica:\nO Concello oferta un maior número de grupos por mor da Covid-19\n“Dado o contexto de alerta sanitaria motivado polo COVID-19, o número de compoñentes de cada grupo de actividade estará condicionado pola normativa existente en cada momento. É por este motivo que imos ofertar un maior número grupos por actividade para dar cabida así a un maior número de persoas participantes”, destaca o Alcalde, José Tomé Roca.\nDeste xeito o número de grupos de cada modalidade ofertada é o seguinte:\nXimnasia de mantemento: 4 grupos\nIoga: 4 grupos\nProtocolo de prevención ante o COVID-19\nTodas as actividades contarán coas medidas preventivas fronte ao COVID-19 ditadas en cada momento polas autoridade sanitarias.\nA actividade deportiva de cada unha das modalidades ofertadas estará suxeita aos seguintes criterios xerais de uso:\nEn todas as instalacións deportivas se establecerán as medidas necesarias para procurar manter a distancia de seguridade interpersoal.\nCon carácter xeral, non se compartirá ningún material e, se isto non fose posible, garantirase a presenza de elementos de hixiene para o seu uso continuado.\nAs bolsas, mochilas ou efectos persoais só se poderán deixar nos espazos habilitados para ese fin.\nAntes de entrar e ao saír do espazo asignado, deberán limparse as mans cos xeles desinfectantes que estarán dispoñibles nos espazos habilitados para o efecto.\nSerá obrigatorio o uso de máscara en todo momento.\nCURSOS DE NATACIÓN NA PISCINA CLIMATIZADA MUNICIPAL\nNa piscina climatizada municipal tamén se van a ofertar un número importante de cursos e actividades.\nPara o trimestre que vai dende o mes de outubro a decembro ofertaranse cursos de natación para as seguintes idades:\nInfantil: a partir de 3 anos (6 grupos)\nNenos/as: a partir de 6 anos (4 grupos)\nPersoas adultas: a partir de 13 anos (8 grupos)\nCada un dos cursos ten unha carga horaria de 2 clases á semana, de 45 minutos cada unha.\nTamén se vai a ofertar ximnasia acuática e spinning.\nDado o contexto de alerta sanitaria motivado polo COVID-19, o número de compoñentes de cada grupo de actividade estará condicionado pola normativa existente en cada momento.\nTodas as persoas interesadas en matricularse nalgún dos cursos que se ofertan na piscina municipal poderano facer a partir das seguintes datas:\nSocios/as da piscina: a partir do 22 de setembro\nNon socios/as da piscina: a partir do 27 de setembro\nTodas as persoas interesadas en recibir máis información sobre os cursos ofertadas no piscina poderano facer acudindo ao propio centro ou a través do teléfono 982 402 646 ou do correo electrónico piscina.monforte@tragsa.es\nEtiquetas: Escuelas Deportivaslemosmonforteplazo de inscripciónRibeira Sacra\npor Redacción CTP · Published 12 noviembre, 2019 · Last modified 13 enero, 2022\nSiguiente historia Programa Responsabilízate para la implantación de medidas de igualdad y responsabilidad social\nHistoria previa Ribeira Sacra: un siniestro claramente intencionado


Os populares consideran que son os residentes da zona os que deben pronunciarse sobre o uso que pode dárselle ás instalacións unha vez que asuma a súa xestión o Concello\nO PP esíxelle ao Goberno local que teña en conta aos veciños antes de abrir un bar no refuxio de Ribasaltas\nJulia Rodríguez pedirá información ao Goberno local sobre a calidade da auga como paso previo para que se retomen os trámites que permitan a construción dunha praia fluvial\nO Grupo Municipal do PP de Monforte esixe ao Goberno local que teña en conta aos veciños antes de tramitar a apertura dun bar ou local de hostalería no refuxio turístico de Ribasaltas. Os populares coñecen esta intención do alcalde, á que se opoñen ata que os residentes na zona lle expoñan o uso que queren facer do refuxio, como xa viñeron facendo a modo de local social.\nOs populares pedirán ademais información ao Concello sobre a autorización pertinente para que a zona poida albergar unha praia fluvial, polo que solicitarán que se retomen as xestións necesarias para cumprir coa vontade dos veciños. O PP demandará ademais que se comprobe a calidade da auga, así como o estado da fosa séptica próxima para saber se a zona reúne as condicións óptimas para o baño.\n"Non podemos quitarlle ese espazo aos veciños sen consultarlles para montar un bar cando está utilizándoo con fins de lecer e culturais", expón a portavoz do PP, Julia Rodríguez.\nOs populares invitan ao alcalde a interesarse polas accións que os residentes na zona levan a cabo no refuxio e pídenlle que non tome a decisión de converter as instalacións nun bar ata saber a opinión da maioría dos veciños.\nO Grupo Municipal do PP recorda que o espazo debería servir para a posta en funcionamento do Área Recreativa de Ribasaltas como zona de baño pública e gratuíta dotada cunha praia fluvial, unha importante actuación para a cidade pola que o alcalde "fixo o que sempre fai: encargar un proxecto moi ambicioso que logo gardou nun caixón. Anuncia o máximo e non fai nin o mínimo", explica.\nO PP defende que a zona, a pesar do descoido que presenta, conta cunha ampla zona verde de merendeiro, aparcamento, así como a súa ubicación, próxima ao centro urbano, e á súa fácil accesibilidade, características que a converten nun lugar perfecto para albergar unha praia fluvial. Os populares explican ademais que reciben queixas dos veciños de forma reiterada nas que lamentan que non se dispoña dunha zona fluvial pública e gratuíta en Monforte.


EROSKI online amosará en cada momento os produtos á venda xunto coas súas características e o seu prezo de venda ao público en cada unha das súas seccións: 1.- supermercado EROSKI online (alimentación e non alimentación); 2.- descanso; 3.- electrónica; e 4.- electrodomésticos. EROSKI decide os produtos que lles ofrece aos seus clientes a través de EROSKI online en cada momento.\nEn Descanso, electrónica e electrodomésticos o importe total de cada acto de compra (pedido) non poderá exceder de 3.500 (tres mil cincocentos euros). Iso non obsta para que un mesmo cliente poida realizar varios actos de compra e exceder os importes indicados.\n3.4.2.- Descanso; electrónica e electrodomésticos.\nOs gastos por manipulación, embalaxe, conservación, transporte e entrega de cada pedido do supermercado EROSKI online oscilan entre 3,95 e 6,95 € en atención á franxa horaria que o/a cliente/a elixa, entre as dispoñibles, para recibir o pedido. Teña en conta que en atención ao volume de clientes, é posible que determinadas franxas horarias non estean dispoñibles en días concretos.\nNo caso no que o pedido realizado sexa inferior a 30 €, o servizo ten un custo de 3 €. Para pedidos superiores a 30 €, o servizo é gratuíto.\n3.8.3.- Electrónica e Electrodomésticos\nSERVIZOS DE POSTA EN MARCHA DE ELECTRODOMÉSTICOS\n- Poñémonos en contacto con vostede unha vez que teñamos dispoñible o seu pedido, para acordar o día e a hora da entrega que se fará efectiva nun prazo máximo de 48 horas a partir da devandita comunicación.\n- Levámoslle o seu pedido na data e hora acordadas (dentro do peso e límite xeográfico establecido).Consulte cos nosos vendedores.\n- Colocámoslle o produto onde nos indique, sempre que o acceso ao devandito lugar non requira traballos adicionais como os de desmontar portas ou mobiliario que impidan o normal acceso ou outros especiais.\n-\tPoñemos en marcha o aparato para comprobar o seu correcto funcionamento, sempre que a instalación existente o permita e non requira outros profesionais (fontaneiro, electricista, gas, montaxe de mobles de cociña ou outros, etc.)\n•\tConexión eléctrica á rede sempre que sexa suficiente o cable proporcionado polo fabricante.\n•\tArtigos de Lavado: toma de auga e de desaugadoiro sempre que sexa suficiente a mangueira proporcionada polo fabricante, suprimir tapa superior e quitar ancoraxe.\n•\tArtigos de Frío: nivelar o aparato.\n•\tArtigos de Cocción eléctricos: montar placa, forno e mandos adquiridos, sempre que non se requira a desmontaxe do equipo substituído ou a colocación de soportes ou calzos adicionais. No caso de requirirse a desinstalación do equipo substituído infórmese no centro de cal é a tarifa que hai que aboar no momento da contratación do servizo.\n-\tO equipo de montaxe NON realizará traballos onde se requira a participación de gremios especializados ou de instaladores debidamente autorizados tales como:\n•\tColocación de paneis-integración ou encaixe do produto.\n•\tConexión de condutos de evaporación de secadoras.\n•\tAcondicionamento de ocos de encaixe en mesados de granito e mármore.\n•\tCompatibilización de placas e fornos de modelos diferentes.\n•\tInstalación de frío que requira a intervención do SAT (consulte detalle).\n•\tRealización de acometidas, anulacións, conexións ou instalacións de gas natural, propano ou butano e comprobación de fugas.\n•\tInstalación de campás, extractores, termos, caldeiras, vertedoiros, billas, aire acondicionado e calefacción.\n•\tMontaxe de mobles e conxuntos novos ou modificación dos existentes para situar o produto.\n•\tInstalación de antenas e tomas eléctricas; ou de equipos de imaxe e son en paramentos verticais.\n- Explicámoslle as prestacións básicas do produto.\n•\tArtigos de Lavado: conexión, programas habituais (curto, longo e centrifugado), deterxente e temperatura, proba de entrada e saída de auga, e apertura da porta.\n•\tArtigos de Frío: conexión, co termóstato a cero revisión do mobiliario interior, limpeza e olores, termóstatos de refrixeración, conxelación, superconxelación (posta en marcha) e alarma. Unha vez situados na súa localización definitiva, os aparatos de frío vertical necesitan un tempo de repouso antes da súa posta en marcha. Non enchufamos os frigoríficos ao facer a entrega porque é importante permitir un tempo de descanso antes de acendelos.\n•\tArtigos de Cocción: conexión, lumes e gráficos, mandos do mesado, luz do forno e reloxo, e bloqueos (dixitais).\n-\tRetirámoslle o produto usado que vai substituír.\n- Devolucións: en caso de devolución do produto, non se devolve o servizo realizado e cobrado.\n3.9.2.- Descanso, electrónica e electrodomésticos.\nSó se amosarán as modalidades de financiamento vixentes


Bicarbonato de sodio para a perda de peso é usado dúas formas: por dentro e por fóra. Este produto facer bebidas, baños, cócteles, solucións, esfoliante e perder peso.\nAptitude para a perda de peso – unha gran idea, e non importa o que ir a unha clase de aeróbic ou escoller casa de exercicios. Pero é importante lembrar que, para cabana...\nRegras unha lista de permitidos e prohibidos alimentos, o menú de primeira, segunda e terceira fase da dieta de adelgazamento os lados. Causas de perda de peso en a cintura e exercicios para a súa corrección.\nSopas para a perda de peso – mellores receitas, lista de receitas, revisións e compradores, suplementos, asesoramento, opinión de expertos.\nDieta de perda de peso rápida embigo: as mellores opcións\nQue a dieta é a mellor e eficaz para adelgazamento o abdome. Unha descrición de varias opcións. Causas de perda de peso. Principais regras. Clasificacións e resultados persoas.\nOs principais principios da dieta de perda de barriga para mulleres. Alimentos que deben ser incluídos na dieta. Que exercicios axudar a perder peso?\nEnorme selección de boca produtos en supermercados, paixón pizza, oficina de traballo no ordenador, como pode non estar mellor?\nExceso de peso... este problema existe por tantos séculos, mentres que a humanidade existe. Nos nosos días está facendo un dos primeiros lugares entre outras enfermidades. Para normalizar o peso se comer ben, facer exercicio e durmir ben.\nMáis eficaces remedios populares para a perda de peso:alimentos, herbas, baños\nHoxe en día, un número moi grande de mulleres para afrontar o problema do exceso de peso busca eficaz remedio popular para a perda de peso.\nNutrición - alimentación e nutrición, a perda de peso: dieta de perda de peso\nEstou de acordo, a xente está sempre a buscar formas para manterse en forma. A nutrición adecuada para a perda de peso e de perda de peso na casa, que está deseñado para as mulleres, ten algunhas peculiaridades. Imos considera-los en orde.\nUn bo home debe ser máis que mal — todos están de acordo con iso. As mulleres, con todo, gañar uns quilos de máis, moitas veces perden a súa cabezas, e detrás da cabeza parte con diñeiro e saúde.\nCal debe ser a dieta adecuada para a perda de peso na casa?\nComer para perda de peso na casa — a base para a eliminación da polgadas extra na cintura. Excesivo peso do corpo ten un impacto negativo sobre a saúde humana.\nToda a punto de perder peso con unha calor calculadora. Este artigo vai examinar todos os meandros de un fascinante método para a perda de peso\nOs días de xaxún para a perda de peso – a solución ideal para aqueles que particularmente non me gusta enganando difícil dietas e ximnasios. Para tal unha forma de traer a figura, a fin só precisa de un ou dous días á semana, realizando un pequeno dieta.\nComo perder peso rapidamente, sen dieta e para limpar o estómago: un sistema que funciona\nCalquera dieta require restricións, ás veces, moi difícil. O simple pensamento de un desexo de comer algo prohibido, esperta a forte fame, o corpo precisa de graxa e alimentos doces.\nO vinagre de mazá axuda non só para perder peso, pero tamén para se librar da acne, constipação e varices. Entón, di un famoso presentador de TV. E que tipo de vinagre de Mazá ten tales propiedades, ler o artigo.\nO artigo discutir wrap para perda de peso. Dicir como para escoller o máis adecuado Marco entre unha ampla variedade de como moitas veces e o tempo de uso.\nFigura perfecta, o acarinhados 90-60-90 – o soño de moitas mulleres. Pero non todo o mundo lle gusta torturar dietas e día e noite para pasar no ximnasio.\nRemedios populares para a perda de peso usado por persoas que perden peso, como moitas veces como todos os outros métodos. Eles operan de forma eficaz, e non teñen contra-indicacións e non causar efectos secundarios.\nGoji berries para a perda de peso: como tomar e como eficaz, comentarios de médicos e persoas reais\nA perda de peso con bagas Goji: a ficción de publicidade ou unha oportunidade real para cambiar a si mesmo?\nEnsalada para limpar o intestino e perda de peso: 13 mellores receitas\nEnsalada para a perda de peso: 13 receitas para a limpeza do intestino e perda de peso para 2 días\nPan para a perda de peso: o que se pode comer, que é o máis útil que para substituír un completo fracaso\nSimple e eficaz exercicios para a perda de peso na casa


Anuncio do DOG nº 231 do 2014/12/2 - Xunta de Galicia\nDOG Núm. 231 Martes, 2 de decembro de 2014 Páx. 49654\nANUNCIO do 21 de novembro de 2014, da Dirección Xeral de Centros e Recursos Humanos, polo que se comunica a apertura do prazo para solicitar prazas de interinidades e substitucións para impartir docencia no corpo de profesores técnicos de formación profesional e profesores de escolas oficiais de idiomas en varias especialidades.\nComunícase que está aberto o prazo para posibles interinidades ou substitucións para o corpo de profesores técnicos de formación profesional (591) e de profesores de escolas oficiais de idiomas (592), nas especialidades de:\nInstalacións electrotécnicas (591206)\n– Licenciatura en\n– Grao, adaptado ao Espazo Europeo de Educación Superior, en:\n• Enxeñaría da Enerxía.\n• Enxeñaría de Tecnoloxías de Telecomunicación.\n• Enxeñaría Eléctrica.\n• Enxeñaría Electrónica.\n• Enxeñaría Electrónica Industrial e Automática.\n• Enxeñaría en Organización Industrial.\n• Enxeñaría en Propulsión e Servizos do Buque.\n• Enxeñaría en Tecnoloxías Industriais.\n• Enxeñaría Mariña.\n• Enxeñaría Náutica e Transporte Marítimo.\n• Enxeñaría Naval e Oceánica.\n– Outras titulacións de grao análogas ás anteriores.\nProcesos comerciais e procesos de xestión administrativa (591221 e 591222)\n• Administración e Dirección de Empresas.\n• Ciencias Actuariais e Financeiras.\n• Ciencias Empresariais.\n• Xestión e Administración Pública.\n• Publicidade e Relacións Públicas.\n• Ciencia Política e da Administración.\n• Consultoría e Xestión da Información.\n• Dirección e Xestión Pública.\n• Enxeñaría Informática.\n• Información e Documentación.\n• Relacións Laborais e Recursos Humanos.\n• Xestión de Pequenas e Medianas Empresas.\n• Bibloteconomía e Documentación.\n• Relacións Laborais\n– Enxeñeiro técnico en Informática de Xestión.\n• Tradución e Interpretación ou Lingüística, sempre que se cursase italiano como primeira lingua estranxeira.\n• Grao, adaptado ao Espazo Europeo de Educación Superior, en Lingua e Literatura Modernas, especialidade italiano.\nb) Estar en posesión dun título universitario oficial que habilite para o exercicio da profesión de mestre, ou dun títulp de licenciado en Pedagoxía ou Psicopedagoxía, así como calquera outro título de licenciado ou outra titulación declarada equivalente que inclúa formación pedagóxica e didáctica.\n• Ou telemático presencial que xeraría un modelo 739, irían ao banco e logo teríase que retomar a operación na Oficina Tributaria Virtual (OTV) para xerar o modelo 730.\nOs modelos válidos que se deberán presentar como xustificante de pagamento de taxas nas fases correpondentes son os modelos A, AI e 730.\nO baremo, de acordo coa addenda asinada cos sindicatos da Mesa Sectorial Docente o 11 de xullo de 2006 (texto refundido publicado na Resolución do 31 de xullo de 2013, Diario Oficial de Galicia do 12 de agosto), será o publicado na fase de concurso da Orde do 17 de marzo de 2014 pola que se convocan procedementos selectivos de ingreso e acceso ao corpo de profesores de ensino secundario e procedemento de adquisición de novas especialidades polo persoal funcionario de carreira do corpo de profesores de ensino secundario da Comunidade Autónoma de Galicia (Diario Oficial de Galicia do 26 de marzo).\nAs especialidades de Procesos de Xestión Administrativa e Procesos Comerciais rexeránse por unha lista única.


Taborda e Bodipo retiráronse ao vestiario antes de acabar a sesión con lixeiras sobrecargas\nTaborda e Bodipo acabaron antes de tempo o adestramento de hoxe o meuércoles no Mundo do Fútbol con dúas leves sobrecargas. O dianteiro uruguaio nos isquiotibiais da perna esquerda e o ariete sevillano cunha sobrecarga no vasto externo da coxa dereita.\nLotina: Coloccini non xogou porque estaba previsto que non o fixese, como Manuel Pablo ou Aouate\nMiguel Ángel Lotina desmintió na sala de prensa do Anxo Carro que deixase a Coloccini sentado no banco debido a unha posible saída ao Zaragoza. É más, o técnico vasco se mostró convencido de que "vaise a quedar no Dépor". "Non jugó porque estaba previsto que non o fixese, como Aouate ou mesmo Manuel Pablo, que ao final tivo que entrar por un golpe que se llevó Barragán, pero tampouco ía xogar un minuto. Estamos na recta final da pretemporada e non quero sustos de ningún tipo", aclaró Lotina.\nComunicado da Asesoría Xurídica do Deportivo en relación a Sebastián Taborda\nEn relación ao incidente ocorrido no día de onte mércores 21 de marzo entre o xogador deste Club, Sebastián Taborda, e o xornalista do Deporte Campión Armando Palleiro, o Club convocou ao futbolista onte mesmo pola tarde para coñecer a súa versión dos feitos. Á vista da mesma e unha vez entrado en coñecemento de que por parte do xornalista presentouse denuncia ante a Garda Civil, o Real Club Deportivo acordou pasar o asunto á Asesoría Xurídica, a cal decidiu esperar á tramitación iniciada polo devandito Corpo sen adoptar ningunha medida que puidese ter influencia nas actuacións. Así mesmo, a Asesoría Xurídica ha ordenado ao futbolista que se absteña de realizar declaracións sobre este asunto, en tanto duren as citadas actuacións.\nTaborda sufriu unha picada no recto anterior da coxa esquerda\nSebastián Taborda tívose que retirar do adestramento do Deportivo esta mañá en 'O Mundo do Fútbol' a consecuencia dunha picada no recto anterior da coxa esquerda, pendente de avaliación médica nas próximas horas.\nSebastián Taborda, presentado esta tarde como novo xogador deportivista\nO dianteiro internacional uruguaio Sebastián Taborda foi presentado esta tarde na sede do club na Praza de Pontevedra. Estará vinculado ao Deportivo durante o próximas cinco tempadas e a súa cláusula de rescisión ascende a 60 millóns de euros. A novidade na fichaxe do espigado ariete é que o Deportivo comprou por 2,9 millóns de euros o 70% do pase do futbolista. O outro 30% quíxollo quedar o seu club de orixe, o Sporting Defensor de Uruguai, "convencido de que o valor do futbolista no futuro pode reportar por ese trinta por cento beneficios económicos", explicou o Presidente deportivista, Augusto César Lendoiro, quen lle deu a benvida e desexoulle moita sorte na súa nova etapa como xogador branquiazul. Tamén pediu Lendoiro apoio para el, "como sempre tiveron os xogadores do Deportivo".\nConfirmado a fichaxe do dianteiro uruguaio Taborda\nAugusto César Lendoiro, Presidente do Deportivo, acaba de confirmar en rolda de prensa na Praza de Pontevedra a inscrición do ariete Sebastián Taborda como reforzo deportivista. Pasadas as 22:00 horas, o futbolista chegaba ao Aeroporto da Coruña, pasou polas oficinas do club e este xoves pola mañá pasará recoñecemento médico. Pola tarde, se todo transcorre con normalidade, será presentado na sede do club.


Medio Ambiente e Fegamp chaman a aproveitar a tramitación da nova Lei de pesca para unificar e axilizar en todas as concas os permisos para tarefas de conservación nas ribeiras dos ríos | Noticias Vigo\nMedio Ambiente e Fegamp chaman a aproveitar a tramitación da nova Lei de pesca para unificar e axilizar en todas as concas os permisos para tarefas de conservación nas ribeiras dos ríos\nA directora xeral de Patrimonio Natural, Belén do Campo, citou esta mañá ao presidente da Federación Galega de Municipios e Provincias, Alfredo García, para analizar o contido do anteproxecto, actualmente en fase de información pública\nPublicado por Noticias Vigo o día 29/05/2019 na sección de Medio Ambiente\nA directora xeral de Patrimonio Natural, Belén do Campo, e o presidente da Federación Galega de Municipios e Provincias (Fegamp), Alfredo García, mantiveron esta mañá unha reunión de traballo para analizar o contido e as principais novidades do anteproxecto da Lei de Pesca Continental, que desde comezos de maio se atopa en período de información pública. Do Campo e García coincidiron en valorar varios aspectos novidosos que introducirá a futura lei, facendo especial fincapé naqueles que terán algún tipo de incidencia sobre a xestión municipal.\nNesta liña, a directora de Patrimonio Natural indicou que co fin de facilitar o bo estado das ribeiras e dos cursos fluviais, o anteproxecto prevé a axilización e a simplificación dos trámites necesarios para a execución de tarefas de mantemento e conservación nestas zonas. Así, explicoulle que os promotores dunha actuación menor, como pode ser a retirada de árbores mortas da ribeira ou da propia canle fluvial, ou a eliminación de entullos e elementos arrastrados polas correntes, xa non precisarán do informe preceptivo por parte da Consellería.\nEsta filosofía simplificadora da futura Lei de Pesca Continental foi ben recibida polo presidente da Fegamp, partidario de acelerar a realización destas pequenas actuacións, moi necesarias e que repercuten de forma significativa no estado dos ríos e nos accesos que utilizan os pescadores. No mesmo sentido, Alfredo García defendeu a necesidade de achegar posturas entre as distintas administracións competentes para unificar criterios e procedementos en materia de permisos en todas as concas que discorren por Galicia.\nPesca sen morte e relevo xeracional\nPor outra banda, Belén do Campo tamén lle trasladou que un dos principais obxectivos da futura normativa será fomentar e promover a pesca sen morte nos ríos galegos co fin de que coexista co modelo tradicional extractivo. Ademais, esta modalidade pesqueira tamén axudará a atraer ás novas xeracións cara a unha actividade que, tal e como lembrou do Campo, necesita dun claro “relevo xeracional” tendo en conta que a idade media dos pescadores galegos móvese entre os 50 e os 70 anos.\nCon este fin, precisamente, a responsable de Patrimonio Natural explicoulle a Alfredo García que o texto prevé varias medidas novidosas para incentivar a incorporación dos mozos ao mundo da pesca deportiva, como a posibilidade de que os nenos de ata 14 anos poidan desenvolver este tipo de actividade sen necesidade de licenza ou a exención do pagamento das taxas para sacala no caso dos pescadores que sexan menores de idade.\nNa mesma liña, do Campo referiuse a outra das novidades incluídas na lei: a creación das chamadas escolas de río, co fin de implicar e educar aos máis pequenos na conservación dos ecosistemas acuáticos continentais. Estas escolas enmarcaranse dentro dunha Estratexia galega de Educación Ambiental para fomentar a formación e a participación de pescadores noveis en todo o relacionado co mundo da pesca deportiva.\nPola súa parte, Alfredo García coincidiu na oportunidade de poñer en marcha novas ferramentas que faciliten o relevo xeracional nun sector tan importante e emblemático para a comunidade, e lembrou que a pesca continental é unha actividade que conta con numerosos seguidores e cunha gran tradición en moitos concellos galegos. Neste sentido, incidiu en que a situación dos ríos vese condicionada tamén polas actuais trabas burocráticas para que as administracións competentes en cada caso acometan actuacións na súa contorna, polo que considerou positivo que a futura lei aborde este aspecto e aposte pola axilización dos trámites administrativos.\nCómpre lembrar que a xuntanza co presidente da Fegamp enmárcase dentro da rolda de contactos iniciada este mes pola Consellería de Medio Ambiente, Territorio e Vivenda co fin de presentar aos diferentes colectivos, organismos públicos e entidades galegas implicados no sector da pesca fluvial os aspectos máis salientables da futura lei, que virá actualizar un marco normativo con máis de 25 anos de vixencia. Ao respecto, García indicou que analizará con detalle o anteproxecto para valorar as posibles achegas da Fegamp a algún punto do seu articulado.\nXunta e Fegamp asinan un protocolo para mellorar a…


Os "Museos das estacións" do Inorde volven a abrir ao público - Deputación Provincial de Ourense\nOs "Museos das estacións" do Inorde volven a abrir ao público\nRosendo Fernández visitou a estación de ferrocarril de Santa Cruz de Arrabaldo, que alberga o Museo do Automóbil – Fundación Reverter e o Museo do Traxe Galego, que pode visitarse xa con cita previa.\nOurense, 2 de xullo de 2020.- Os "Museos das estacións" de tren que o Inorde ten arrendadas a ADIF e que foron rehabilitadas co proxecto europeo de cooperación transfronteiriza (Interreg IIIA), volven a abrir ao público. O presidente do Inorde, Rosendo Fernández, visitou a estación de ferrocarril de Santa Cruz de Arrabaldo, que alberga o Museo do Automóbil – Fundación Estanislao Reverter e o Museo do Traxe Galego, que poderá visitarse de novo mediante cita previa.\nSala de Exposicións: Situada na planta baixa, alberga o legado pictórico persoal do artista con obras de Dalí, Sorolla, Laxeiro,... ademais de exposicións rotativas temáticas.\nA planta superior é un percorrido pola vida deportiva de "Lalao" desde os seus inicios, no ano 1955, ata o seu último Rallye en 1975 onde a través de fotos, trofeos, placas, regulamentos e rutometros, rodas dos seus vehículos, a maqueta restaurada por Marcial López do Circuíto do Noroeste e diverso material, repásanse os vinte anos en activo como piloto.\nA planta baixa dedícase ás outras facetas de "Lalao": creador do Rallye de Ourense e fundador de Escudaría Ourense, promotor de pilotos co seu equipo Reverter Competición e construtor do mítico Alpinche. Conta cun Goggomobil, trofeos, unha colección de coches en miniatura de parte de vehículos cos que correu Estanislao, cascos de diferentes épocas, revistas, libros, monos de competición e diversas distincións entre a que destaca a Medalla de Prata ao Mérito Deportivo e a distinción ao Mérito Constitucional. Tamén conta cun espazo para albergar ao mítico Alpinche unha vez sexa restaurado.\nAula- Museo do Ferrocarril: Exposición permanente sobre a historia do ferrocarril en Ourense, situada no antigo peirao de mercadorías. A aula do ferrocarril, concibida como un espazo único, está organizada en seis bloques temáticos. Nela os visitantes poden gozar dunha interesante exposición sobre a historia do ferrocarril, con especial atención á estación de Os Peares: infraestruturas como aparellos e elementos de vía, sinalización, electrificación...; lampistería (farois de iluminación de locomotoras, estacións, sinalización...).\nA colección conta ademais con elementos de comunicación (centrais, reloxos...) uniformes, e complétase con modelismo, xoguetes e arte.


Foise co vento, para M.Villota – Gabinete Caligráfico MBC\npor AdminPublicada el 17/10/2013\nFalaría das súas angustiosas «chimeneas» que ocultaban o seu perpetuo sorriso, o seu optimismo reclacitrante que non permitiu que seguise atada ao chasis do seu bólido, a súa segunda pel.\nSe non fose porque nunca estiven sequera preto de ti, nin sequera me teño por devota da Fórmula 1, diría que o teu afán pola «pole», non viña marcado polo desexo de poder, ambición malsán, senón por un imperativo xenético. Deixando os puntos e o corpo atrás, te viches envolta nunha voráxine da que non poideches liberarte, obrigándote a abandonar tantas cousas no camiño; en realidade, a toda ti.\nA túa vida física escapou, o teu «eu etéreo» MMMaría , deixa unha ardora no circuíto no que soñaches competir. A vida non foi un agasallo para ti. Morrer aos 33… amolaríame que alguén especulara con esa fatídica idade. Non barallo eses tópicos, María. Gústame verte como un exemplo vital, unha referencia inda por asimilar nas novas xeracións de rapazas que neste momento elaboran os seus soños.\nPublicado en GrafoloxíaEtiquetado como análises grafolóxicas, manuscritos, María de Villota\nAnterior Fermosa e brutal á vez\nSig George Orwell


Plantación no paseo marítimo da Gándara – CPR Santiago Apóstol\nTras un pequeno tempo de lecer, xogando, bailando e cantando, regaláronnos unhas camisetas conmemorativas.\nA continuación, comezamos cunha clase teórica sobre os diferentes tipos de árbores, arbustos e plantas.\nLogo, pasamos á parte práctica e en parellas plantamos unha árbore. Por quendas, cavamos, cubrimos con terra a raíz e aguantamos do tronco. Ao final, puxémoslles nunhas cintas os nosos nomes e o da árbore.\nTamén contamos coa asistencia da alcaldesa de Narón, Marián Ferreiro, que foi moi simpática e…\nATA NOS ASINOU NAS CAMISETAS!\nO traballo foi duro, porque ía moita calor. E para recuperar forzas, invitáronnos a un xantar restaurador, a base de petiscos de tortilla, croquetas, pizza…\nPor último, regresamos ao cole.\nQueremos agradecerlle a Luis, xardineiro e paisaxista,\nos seus sabios consellos e ensinanzas.\nTamén, o noso agradecemento ao Concello e á Corporación Masaveu por invitarnos.


A Xunta apoia a contratación de 252 desempregados menores de 30 anos en 165 entidades sen ánimo de lucro | Noticias Vigo\nA Xunta apoia a contratación de 252 desempregados menores de 30 anos en 165 entidades sen ánimo de lucro\nA Consellería de Economía, Emprego e Industria vén de resolver estas axudas nas que inviste tres millóns de euros\nPublicado por Noticias Vigo o día 07/12/2017 na sección de Emprego\nA Xunta inviste 3 millóns de euros para apoiar a 165 entidades sen ánimo de lucro na contratación de 252 desempregados menores de 30 anos co obxectivo de proporcionarlles unha experiencia e práctica profesional que lles facilite a súa inserción no mercado de traballo.\nAs axudas, que vén de resolver a Consellería de Economía, Emprego e Industria, forman parte do sistema de Garantía Xuvenil e inclúen apoios ás entidades que oscilan entre os 8.617 euros e 17.234 euros. As axudas, polo tanto, van dirixidas ás entidades sen ánimo de lucro inscritas no Rexistro Único de Entidades Prestadoras de Servizos Sociais, preferentemente no eido da discapacidade e/ou risco de exclusión social.\nO fin último do programa é a contratación de persoas menores de 30 anos que realizarán fundamentalmente servizos de carácter social relacionados co ámbito da discapacidade e a atención ás persoas maiores, nenos ou persoas en risco de exclusión social. Así mesmo, as persoas contratadas poden realizar labores de carácter empresarial, culturais, deportivos, de tempo libre e vinculados á mocidade en xeral. As persoas contratadas deberán estar desempregados e inscritas no ficheiro do Sistema de Garantía Xuvenil.\nEsta convocatoria de axudas enmárcase na Axenda 20 para o Emprego coa que o Goberno galego está impulsando o traballo estable e de calidade. Un dos retos principais desta planificación da Xunta é apoiar ás persoas con máis dificultades para atopar un posto laboral. De feito, este mesmo ano destináronse 8,1 millóns de euros para contratación en xeral de 500 traballadores en 235 entidades sen ánimo de lucro.\nA actuación, ademais, complementa outras iniciativas que ten en marcha a Consellería de Economía, Emprego e Industria para colaborar coas entidades sen ánimo de lucro, entre as que destacan o programa de contratación de axentes de emprego, profesionais que axudan ás persoas con discapacidade e/ou en risco de exclusión social a atopar un posto de traballo.


Primeiro mitin do PSOE en Fene. Por unha Europa progresista | Radiofusion - A programación das Emisoras Municipais Galegas\nPrimeiro mitin do PSOE en Fene. Por unha Europa progresista\nOs socialistas celebraron mitin en Fene na tarde do domingo. A eurodeputada Rosa Miguélez xunto a Mar Barcón e o alcalde fenés, Iván Puentes, reuniron aos simpatizantes socialistas na Casa da Cultura para deixar patente a importancia da cita do 7 de xuño coas urnas, para acadar unha Europa de progreso social fronte á Europa dos mercados.\nA candidata e ex alcaldesa de Ares, Rosa Miguélez, defendeu as medidas do goberno Zapatero, así como as de Obama nos EEUU e dos líderes progresistas europeos, para afrontar a crise, e non as recetas que predica Aznar de menos gasto público porque sempre perxudican aos que menos teñen. Rosa Miguélez arremeteu contra a acción da dereita española no Parlamento Europeu poñendo como exemplo a negativa do PP á creación da comisión de investigación tras o desastre do Prestige, un traballo que logróu cambiar toda a lexislación europea sobre tráfico marítimo.\nO alcalce de Fene, Iván Puentes, aproveitou este primeiro foro que lle brinda a campaña europea para defenderse das críticas por non apoiar esplicitamente a iniciativa lexislativa popular do colectivo Rumbo 21 para que a Unión Europea levante a prohibición da construcción civil a Navantia Fene. Puentes explicou as razóns reiterando que apoiará o que apoien os traballadores de Navantia, o comité de empresa e os sindicatos. Manifestou estar farto de que se utilice Astano como arma electoral e de que o PP e o BNG se ocupen de Astano cada vez que hai eleccións e temen perder. Na sua intervención, Puentes puxo a EDAR ou a senda do Belelle como exemplos da acción da Unión Europea, para demostrar que as eleccións do 7 de xuño tamén teñen interés local.\nA deputada e secretaria de organización do PSOE, Mar Barcón, só concibe unha Europa que sirva aos cidadáns para avanzar en dereitos. Citou ao socialista, Alejandro Cercas, que no Parlamento Europeo se manifestou contra as 65 horas semanais porque suporían un retrocerso dos dereitos dos traballadores. Citou tamén o video da campaña socialista que non gustou á dereita e afirmou que “non fai falla máis que oir as burradas de Berlusconi para votar aos socialistas”. Barcón desacreditou a Núñez Feijó que non para de atopar “buracos” que logo utiliza para recortar dereitos. Como exemplo puxo o hospital de Vigo ou a EDAR de Ferrolterra. Mar Barcón asegurou onte en Fene que no Parlamento Europeu, despois do 7 de xuño, vai haber dous galegos: Antolín Sánchez Presedo e Rosa Miguélez.


O BNG de Vigo alerta da adxudicación do SAF a unha empresa do grupo DomusVi - VigoÉ\nO BNG de Vigo alerta da adxudicación do SAF a unha empresa do grupo DomusVi\nXabier P. Igrexas: "Queremos que o Servizo de Axuda no Fogar sexa un servizo público e non unha fonte de negocio privado para grandes empresas"\nXabier P. Igrexas, no encontro mantido co Colectivo de Pensionistas e Xubilados da CIG.\nO Bloque Nacionalista Galego expresou este martes as súas «dúbidas» sobre o proceso de adxudicación do Servizo de Axuda no Fogar (SAF) do Concello de Vigo en favor da empresa Servisar, do grupo DomusVi, e demandou «transparencia».\nAsí o manifestou o concelleiro, Xabier P. Igrexas, ao remate dun encontro mantido co Colectivo de Pensionistas e Xubiladas da CIG e no que tamén tomaron parte delegadas sindicais no SAF. «Comparto a enorme preocupación que manifesta o colectivo de pensionistas diante do feito de que DomusVi, cunha xestión nefasta nas residencias e obxecto de numerosas denuncias, se vaia facer co control do SAF», expresou.\nIgrexas, subliñou que o pasado mes de xullo o BNG xa advertira de que o prego para a concesión do SAF para os vindeiros cinco anos era unha oportunidade perdida. A fronte nacionalista xa sinalara daquela que a nova concesión estendería a precariedade laboral e na prestación dun servizo que na actualidade atende a 1.100 usuarios e usuarias na cidade.\nPara o Bloque a adxudicación a Servisar, acordada na Xunta de Goberno Local do pasado 24 de setembro, xera «importantes dúbidas, toda vez no proceso de baremo esta empresa recibiu a máxima puntuación, 15 de 15 puntos, no relativo a súa proposta organizativa, a seis puntos de distancia da segunda oferta mellor valorada». «Resulta moi estraña esa valoración, cun 15 redondo, cando ademais pola estrutura do prego era previsíbel que unha diferenza tan marcada podería decantar a adxudicación, como finalmente sucedeu», explicou Igrexas.\nDiante desta situación, o BNG vén de solicitar formalmente ter acceso ao expediente íntegro do proceso de adxudicación para poder coñecer que elementos xustifican e obxectivan a valoración da oferta de Servisar. Aliás, os servizos xurídicos da fronte nacionalista están a valorar que accións poder emprender para «poñer luz nun proceso que presenta, aparentemente, demasiadas sombras».No entanto, a fronte nacionalista reitera que a aposta ten que ser a de municipalizar o servizo a través da xestión pública directa, co obxectivo de poñer fin «á mercantilización dos coidados e á precariedade en servizos esenciais como SAF». «O BNG queremos que o SAF sexa un servizo público e non unha fonte de negocio privado para grandes empresas», resumíu.\nTags: BNG de VigoDomusViServizo de Axuda no Fogar\nO BNG de Vigo denuncia un “novo recorte” de frecuencias en Vitrasa coa fusión das liñas 8 e 9A


No pinal do médico construirase un edificio de pisos e apartamentos. Xa dou moito que falar estes días en Camariñas o novo proxecto de construcción no noso pobo. A nova obra xa conta con caseta de información para todos aqueles que se interesen por comprar un piso nesta ubicación.Pero xa vos avisamos que ao parecer non van a ser asequibles para todos os petos, xa que segundo se le no cartel da promoción estes pisos van a ser de primeira calidade, terán pista de deportes, piscina, varios ascensores e outras comodidades. O que sí se pode dicir é que as vistas...\nComeza a funcionar o Servizo "Noitebús" do Concello de Camariñas. Este servicio ten como obxectivo trasladar aos xovenes do Concello que desexen desprazarse a Camariñas os Sábados para pasar as súas noites de Sábado Festa sen riscos e con total seguridade na carretera. Estará en funcionamento tódolos SÁBADOS DE AGOSTO, OUTUBRO E DECEMBRO E AS DATAS 15 e 24 de Agosto, 1 de setembro, 12 de outubro, 24 de novembro , 25 e 31 de decembro. O noitebús terá 3 itinerarios de Ida e 1 de Volta. Estaremos a espera para ampliar a información. Pulsa en "ler máis.." para ver os...\nXa podes ver os videos largos de camarinas.eu na nosa web. Este video foi producido e donado por netCam dixital Camariñas para a Asociación de Loita contra o Cáncer de Camariñas. Aínda non sabemos cando será a Cena deste ano pero desde aquí queremos ofrecer este espazo para a "Asociación de Loita contra o Cancer de Camariñas" e todas as Asociacións de Camariñas que necesiten dun espazo de comunicación como é este. Un espazo aberto a todos os camariñáns. ...\nOs nenos de Camarinas visitan Reira\nPáxina 787 de 792


Exercicios de fitness aeróbico | Fútbol Aerobic Fitness\nExercicios de fútbol e exercicios de acondicionamento para o fútbol Aerobic Fitness. Estes exercicios e prácticas físicas de fútbol teñen como obxectivo adestrar especificamente os sistemas de enerxía aeróbica e aumentar a capacidade de exercicio aeróbico dos xogadores de fútbol.\nCorrer coa pelota e acondicionar 16 xullo 2013\nAcondicionamento con regate 15 xullo 2013\nEscaleira de fitness (aeróbica) Febreiro 12 2012\nLanzadeiras 150 Yrd (alta intensidade) 04 agosto 2011\nCircuíto de velocidade e axilidade 1 Febreiro 01 2010\nPirámide Fartlek corre Febreiro 01 2010\nRelé socio (limiar aeróbico) 31 xaneiro 2010\nCurso aeróbico intermitente (50 anos) 31 xaneiro 2010\nExecucións de recuperación aeróbica incremental 31 xaneiro 2010\nExcesos de tonos de fitness aeróbicos incrementais 31 xaneiro 2010\n12-02-2015 Éxitos: 26856 Ciencia da aptitude aeróbica Darren Pitfield\n16-07-2013 Éxitos: 35715 Exercicios de fitness aeróbico Poder de raios\n15-07-2013 Éxitos: 30545 Exercicios de fitness aeróbico Poder de raios\n30-03-2012 Éxitos: 56823 SSG aeróbicos Darren Pitfield\n12-02-2012 Éxitos: 49255 Exercicios de fitness aeróbico Darren Pitfield\n20-11-2011 Éxitos: 53045 SSG aeróbicos Darren Pitfield\n20-11-2011 Éxitos: 47554 SSG aeróbicos Darren Pitfield\n10-11-2011 Éxitos: 35868 SSG aeróbicos TonyDeers\n31-10-2011 Éxitos: 46067 Ciencia da aptitude aeróbica Darren Pitfield\n20-10-2011 Éxitos: 35809 SSG aeróbicos Darren Pitfield\n18-10-2011 Éxitos: 42379 Ciencia da aptitude aeróbica Darren Pitfield\n25-09-2011 Éxitos: 28405 Ciencia da aptitude aeróbica Darren Pitfield\n23-09-2011 Éxitos: 36701 SSG aeróbicos Darren Pitfield\n01-09-2011 Éxitos: 108768 Ciencia da aptitude aeróbica Darren Pitfield\n04-08-2011 Éxitos: 37437 Exercicios de fitness aeróbico Darren Pitfield\n25-07-2011 Éxitos: 132883 Ciencia da aptitude aeróbica Darren Pitfield\n20-07-2011 Éxitos: 31197 SSG aeróbicos Darren Pitfield\n18-07-2011 Éxitos: 39902 Ciencia da aptitude aeróbica TonyDeers\n04-07-2011 Éxitos: 30700 Ciencia da aptitude aeróbica Darren Pitfield\n05-05-2011 Éxitos: 69572 Ciencia da aptitude aeróbica Darren Pitfield\n18-04-2011 Éxitos: 27535 Ciencia da aptitude aeróbica Darren Pitfield\n30-06-2010 Éxitos: 47731 SSG aeróbicos Darren Pitfield\n01-02-2010 Éxitos: 57656 Exercicios de fitness aeróbico Darren Pitfield\n01-02-2010 Éxitos: 53968 Exercicios de fitness aeróbico Darren Pitfield\n31-01-2010 Éxitos: 38782 Exercicios de fitness aeróbico Darren Pitfield\n31-01-2010 Éxitos: 36265 Exercicios de fitness aeróbico Darren Pitfield\n31-01-2010 Éxitos: 35731 Exercicios de fitness aeróbico Darren Pitfield\n31-01-2010 Éxitos: 37362 Exercicios de fitness aeróbico Darren Pitfield\n28-01-2010 Éxitos: 45057 Exercicios de fitness aeróbico Darren Pitfield\n28-01-2010 Éxitos: 31800 Exercicios de fitness aeróbico Darren Pitfield\n28-01-2010 Éxitos: 35026 Exercicios de fitness aeróbico Darren Pitfield\n28-01-2010 Éxitos: 31029 Exercicios de fitness aeróbico Darren Pitfield\n07-11-2009 Éxitos: 52889 SSG aeróbicos Darren Pitfield\n07-11-2009 Éxitos: 44395 SSG aeróbicos Darren Pitfield\n07-11-2009 Éxitos: 50620 SSG aeróbicos Darren Pitfield\n5 tipos de adestramento físico no fútbol (efectos sobre a aptitude aeróbica)\nOs adestramentos de fútbol pódense separar en seis clasificacións principais. Unha combinación destes diferentes tipos de adestramento considérase óptima para o adestramento aeróbico. Mesturar o adestramento a intervalos controlados con xogos de caras pequenas considérase o típico enfoque moderno para o fitness.\nAdestramento por intervalos\nAdestramento Sprint repetido\nAdestramento en velocidade e axilidade\nDesde hai tempo estableceu que o adestramento a intervalos é un dos fundamentos da aptitude futbolística históricamente. Os aspectos beneficiosos do adestramento a intervalos sobre resistencia aeróbica foron informados en estudos de fútbol profesional (Wong et al., 2010).\nAdemais, estudos con xogadores xuvenís de nivel competitivo / elite tamén mostraron os efectos positivos do adestramento do adestramento a intervalos estruturados durante un período de tempo (Bravo et al., 2007, Helgerud, J, 2004). A resistencia anaerobia mellorou nun programa de acondicionamento de 8 semanas usando adestramento a intervalos (Sporis et al., 2008)\nAdaptacións físicas vistas nun estudo de (Hoff et al., 2002) foron os seguintes: a) VO2max, b) limiar de lactato, c) economía en marcha, d) distancia percorrida (6.4-20%) nun partido, e) número de sprints (100%), f) número de implicacións co pelota (+ 24%), g) intensidade de traballo, h) probas de 200-2400m (4.2-7.9%).\nExemplos sinxelos de probas de adestramento de intervalo de fútbol estruturado demostraron que realizar xogos de 4 x 4 ao 90-95% da frecuencia cardíaca máxima cun período de jogging de 3 minutos, aumentando a capacidade aeróbica dos xogadores dúas veces por semana (Bravo et al., 2007; Helgerud et al., 2001; Impellizzeri et al., 2006). Realizar xogos de 4 x 4 nun 90-95%, con recuperacións de correr de 3 minutos a maior frecuencia tamén mostrou claramente melloras na capacidade física. Amosáronse 3-4 veces por semana durante 5 semanas aos xogadores sub14 (Sporis et al., 2008). O mesmo demostrouse noutros estudos complementarios durante períodos prolongados (4-8 semanas) (Dellal et al., 2012; Iaia, FM et al., 2009; Sporis et al., 2008).\nA capacidade de realizar sprints repetidos a distancias variables é fundamental no fútbol (fútbol). A efectos de probas, os sprints repetidos poden clasificarse como varios sprints, a miúdo con períodos de recuperación incompletos debido á imprevisibilidade dunha partida. Varios estudos para o adestramento sprint repetido demostraron melloras na resistencia aeróbica (Meckel et al., 2009; Mujika et al., 2010; Buchheit et al., 2010). Os xogadores xuvenís tamén mostraron unha maior resistencia aeróbica cun adestramento sprint repetido de 40 m á máxima intensidade (Tonnessen et al, 2011).\nA especificidade dos xogos de caras pequenas para o adestramento físico convérteo nun formato ideal para adestrar xogadores. Os xogos controlados de pequenos lados implican movementos específicos de fútbol e combinan adestramento e acondicionamento técnico e táctico nun só exercicio de adestramento. Os estudos de xogos de caras pequenas amosaron evidencias das seguintes adaptacións físicas nos futbolistas aumento significativo da resistencia aeróbica (Hill et al., 2009; Mallo et al., 2008). Tamén aumenta a capacidade máxima de VO2 en xogadores de elite e xuvenís (Jensen et al., 2007; Chamari et al., 2005) e velocidade de funcionamento mellorada no limiar do lactato (Impellizzeri, et al, 2006). Ademais, o uso na tempada de xogos de fitness de caras pequenas mostrou efectos positivos sobre a velocidade de sprint repetida.\nOs aspectos negativos dos adestramentos físicos de pequenos lados móstranse na incapacidade de controlar completamente a velocidade de traballo dos xogadores, a súa sobrecarga, movemento e, polo tanto, a intensidade. A natureza aleatoria das demandas dos xogos de caras pequenas só se pode controlar ata certo punto. A dificultade para controlar a intensidade demostrouse nos estudos (Pouco, 2009). Hai que ter en conta as demandas posicionais dos xogadores nos xogos de caras pequenas, o rendemento dos adversarios e / ou os niveis de motivación, etc.\nPor estas razóns suxírese que se empreguen combinacións de métodos de adestramento físico para desenvolver de forma óptima os niveis de condición física dos xogadores.\nAlgúns estudos (en deportes similares) atoparon unha moderada correlación entre exercicios de velocidade e axilidade / exercicio e un aumento da aptitude aeróbica (Buchheit et al., 2010).\nUnha área máis limitada de investigación de adestramento, algúns estudos sementaron os efectos do adestramento do circuíto de fútbol sobre a forma física aeróbica. Víronse melloras en ambos os VO2 MAX despois de 20 sesións de adestramento (dúas sesións de adestramento / semana) durante 10 semanas.Hoff et al., 2002). Chamari (2005) tamén mostrou resultados similares co uso do adestramento en circuíto.


Cara a cara #151: Cabos Soltos - Carmen Zapata - A Radio de Pontevedra Viva\nO sector da industria musical española séguese axustando para o exercicio da súa actividade á normativa reguladora dos anos 80. Así que non resulta nada estraño que demanden unha adecuación do marco legal que reflicta a realidade, que protexa aos seus actores e que saque ao sector da precariedade e indefensión xurídica con que se atopa. Así o reclaman desde a recentemente creada - leste mesmo marzo - Plataforma Estatal Pola Música.\nUnha Plataforma que aglutina a músicos, promotores, representantes, empresas de management, salas de concertos, discotecas, salas de festas, festivais e tamén algunhas administracións e entidades públicas. O seu portavoz é Carmen Zapata, xerente ao mesmo tempo da Asociación de Salas de Concertos de Cataluña e presidenta de MIM, Mulleres da Industria da Música. Ela participa este xoves 21 nas xornadas técnicas de Cabos Soltos, a iniciativa que promove o Concello de Pontevedra para apoiar este sector cultural da cidade.\nPor | Xoves 21 de Marzo, 2019\nCarmen Zapata é portavoz da PLAM, a Plataforma Estatal Pola Música e tamén unha das participantes nas xornadas técnicas que inclúe Cabos Soltos. PontevedraViva Radio charla con ela no Cara a cara desta semana


O Faro de Sofía: Un libro cada semana...ou cada mes... Fernanda de Castro\nUn libro cada semana...ou cada mes... Fernanda de Castro\nFernanda de Castro, Ao fim da memória(1906-1939).\nAcabo de ler, levaba tempo adiándoo e por fin o fixen, a primeira parte das memorias da escritora e filántropa portuguesa Fernanda de Castro. Neste primeiro tomo, máis de trescentas páxinas que se len sen sentir, a autora, sen seguir una estrita linearidade, mesturando diferentes momentos da súa biografía, comparte cos lectores os momentos transcendentais da súa intensa existencia (algúns dramáticos, como o a morte da súa nai tendo ela doce anos, outros fermosos, coma os nacementos dos seus fillos...) pero tamén anécdotas e vivencias envexables (como as súas relacións con personalidades como Társila do Amaral, Pirandello, Mircea Eliade, Unamuno e tantos outros). Regálanos tamén reflexións poéticas sobre cousas fermosas da existencia.\nAínda queda o segundo tomo, outras trescentas páxinas, pero xa teño diante miña perfectamente trazada, a imaxe dunha muller de forte carácter, valente, apaixonada, que viviu una longa vida superando os momentos duros e desfrutando intensamente dos bos...e todos eles compartidos cos lectores, narrados cun estilo moi expresivo, grave cando é necesario, poético, humorístico tamén...fermoso e sinxelo, o cal é un estímulo para quen queira iniciarse na lectura en portugués. Ou para calquera amante da boa literatura.\nPublicado por Eusebio da Guarda ás 7:00 p.m.\nBoletín Nadal 2015\nUn libro cada semana...ou cada mes... Fernanda de ...


Verducido reclama revisar o convenio co Concello para o parque forestal - Pontevedra Viva\nAparcamento no ámbito do Pontillón do Castro\nMércores 18 de Xullo, 2018 ás 11:43 do Mércores 18 de Xullo, 2018\nA comunidade de montes de Verducido non está moi contenta co convenio asinado no seu día co Concello de Pontevedra para o mantemento do parque forestal. Por iso é polo que os comuneiros da parroquia soliciten ao goberno municipal a revisión deste pacto.\nAdemais, trasladan que tamén queren analizar cos responsables municipais a situación da licenza do pavillón, a instalación de recollidas de auga sen autorización no monte comunal e o arranxo do palco.\nOs comuneiros explican que o Concello segue sen cumprir o seu compromiso de limpar o parque forestal, algo que fixeron eles ante a celebración dos recentes campionatos de piragüismo no Pontillón.\nAsí, enviaron unha cuadrilla para arrombar o parque, o acceso ás pistas de piragüismo e ao aparcadoiro, que estaban invadidas pola maleza.\nA iso súmase as actuacións que, sen axuda municipal, levaron a cabo xunto á asociación de veciños Outeiro do Castro e a Cultural de Verducido para dotar de biblioteca ao local social ou executar tarefas de limpeza de fontes e lavadoiros no Outeiriño.\nAdemais, as asociacións de Verducido mantiveron unha reunión coa Federación Galega de Piragüismo e o club de piragüismo de Verducido para buscar a fórmula para fomentar o uso das instalacións e a práctica do deporte na contorna do encoro.


O Concello xa ten a validación para invertir 15 millóns de Europa no Vigo Vertical - Vigoe.es\nO Concello xa ten a validación para invertir 15 millóns de Europa no Vigo Vertical\nO Ministerio de Facenda comunicoulle ao segundo tenente de alcalde, David Regades, a aprobación do programa de execución\n16 Marzo 2017\tpor Redacción\nComunicación vertical das rúas Marqués de Valterra e Juan Ramón Jiménez.\nO Ministerio de Facenda deu o visto bo este mércores ao plan de execución presentado polo Concello de Vigo para desenvolver os proxectos da Estratexia Edusi con cargo aos fondos Feder da Unión Europea.\nO segundo tenente de alcalde, David Regades, recibiu a validación este mércores no transcurso dunha reunión no Ministerio de Fomento con responsables da Estratexia de Desenvolvemento Urbano Sostible, Edusi. A aprobación lograda hoxe polo Concello é o paso previo á licitación dos proxectos de obra recollidos na proposta presentada por Vigo e que conseguiu 15 millóns de euros de financiamento de fondos Feder e 3,75 millóns de euros de achega municipal.\nO Concello presentou á estratexia Edusi varias actuacións contempladas no programa Vigo Vertical que se ven agora ratificadas. É o caso das cintas transportadoras da Gran Vía, as escaleiras mecánicas de Abeleira Menéndez, o proxecto de ascensor da Praza de Isabel a Católica e a comunicación vertical das rúas Marqués de Valterra e Juan Ramón Jiménez. Con estes proxectos o Concello mellorará a accesibilidade e mobilidade da cidadanía.\n"Estamos, polo tanto, ante un paso máis na consecución dos obxectivos do programa Vigo Vertical que transformará a cidade e a forma de comunicación da sociedade viguesa", destacou o Concello.


Galeuropa permitirá que 3.000 mozos e mozas realicen prácticas no estranxeiro grazas a un investimento de 7 millóns de euros ata 2020 | Creando Tu Provincia\nGaleuropa permitirá que 3.000 mozos e mozas realicen prácticas no estranxeiro grazas a un investimento de 7 millóns de euros ata 2020\nGalicia, a través do seu programa Galeuropa, é a primeira comunidade autónoma española que se incorpora ao traballo en rede de dez países europeos para a posta en marcha dun proxecto transnacional de mobilidade xuvenil. Esta iniciativa, que contará cun orzamento superior aos 7 millóns de euros, permitirá que ata 2020 un total de 3.000 mozos e mozas galegos poidan realizar prácticas formativas non retribuídas en países europeos, cunha duración de dous a tres meses consecutivos.\nEste proxecto enmárcase no Programa Operativo de Emprego xuvenil, cofinanciado pola Iniciativa Europea de Emprego Xuvenil e o Fondo Social Europeo. Cada ano publicarase unha orde de convocatoria, que no caso de 2015 estará dotada con máis dun millón de euros, o que supón un incremento do 55% con respecto ao ano anterior, cando este programa se realizaba exclusivamente con fondos propios. Así, Galicia é unha das rexións europeas que máis investimento destina a este programa proporcionalmente, en función da seu número de mozos e mozas.\nCabe destacar, ademais, que esta iniciativa forma parte da implementación do sistema de Garantía Xuvenil na comunidade autónoma. A finalidade deste programa de mobilidade transnacional xuvenil é reforzar a empregabilidade e as competencias profesionais dos mozos, contribuíndo á mellora da súa formación mediante a adquisición de experiencia profesional internacional, que tamén pode favorecer, posteriormente, a internacionalización das empresas galegas.\nOs participantes deben estar inscritos no ficheiro do Sistema Nacional de Garantía Xuvenil; ter menos de 25 anos; non ter traballado nos trinta días anteriores ao momento de recibir a actuación; non ter recibido accións educativas que comporten máis de corenta horas mensuais nos noventa días anteriores; e non ter recibido accións formativas que comporten máis de corenta horas mensuais nos trinta días naturais anteriores.\nAs axudas poderán ser de carácter individual ou ben mediante a concesión de axudas a proxectos de mobilidade de entidades sen ánimo de lucro con domicilio social en Galicia, e que desenvolvan actividades no eido da xuventude; ou a proxectos liderados por entidades locais.\nA contía da axuda por cada beneficiario establecerase en función do país de realización da práctica formativa e en función da duración da mesma. O importe incluirá unha axuda para os gastos de aloxamento e manutención; para apoio sociolingüístico; para a viaxe; e para gastos excepcionais (visados, pólizas de seguros…).\nAdemais, para aqueles proxectos que sexan promovidos polos concellos e entidades sen ánimo de lucro está prevista unha axuda para apoiar os aspectos organizativos, de execución do proxecto e de necesidades especiais.\nEtiquetas: Galeuropagrazas a un investimento de 7 millóns de euros ata 2020mozos e mozas realicen prácticas no estranxeiro\nSiguiente historia Xuventude convoca unha nova edición do intercambio xuvenil entre Galicia e a rexión xaponesa de Wakayama para 15 mozos\nHistoria previa A Xunta investirá este ano preto de 111.000 euros en obras de mellora nos centros educativos entre eles o CEIP de Quiroga


Blogue Oficial da Liga de Billarda do Norleste: 8ª xornada da LNB NorLeste. Meira 2 de febreiro de 2020\n8ª xornada da LNB NorLeste. Meira 2 de febreiro de 2020\nXI Trofeo “Lacón de Meira” (III Memorial Xosé da Flor)\nOS TROITAS BRAVAS ANIMAN A COMPETICION\nLogo de voltas e mais voltas, non foi posible atopar donde xogar fora. O equipo local xogaba na casa o domingo día 2 de febreiro e daquela o campo de fútbol estaba ocupado.\nDisputouse no pavillón deportivo de Meira a oitava xornada da Liga Nacional de Billarda da Conferencia Norleste e de novo a participación foi moi numerosa; desta volta foron 80 os palanadores que se achegaron para a disputa do torneo do lacón (57 homes, 16 donas e 7 infantis).\nEn donas, Paula non puido manter a súa regularidade e a musical billardeira, Geni que sin presa pero sin pausa viña remontando nas derradeiras xornadas, deu o golpe de gracia hoxe e volta a estar primeira, que é o seu lugar natural tempada tras tempada. Segunda foi Lola Eiras (Billarda Verde) e terceira Vero (Chainzos-Cadaval).\nEn equipos, ós Troitas Bravas saiulles a conta redonda xa que ós vintecinco puntos de Noé sumáronlle os vintedous de David Navallo e de Regueiro e os vinteún de Toño para facer un total de 90 puntos co que borran a negativa actuación da anterior xornada en Castro, igualan a marca acadada polos Billardeiros Musicais na terceira xornada da tempada e ainda que siguen fora apertan a clasificación para quedar a so dous puntos da terceira plaza e a cinco do primeiro posto. Segundo e terceiro foron Billardeiros Musicais e Carabullo ámbolos dous con 79 puntos a once dos campións de hoxe.\nAntes da entrega de premios, Xan Rodiño, da conferencia Rias Baixas, quixo en nome de toda a LNB agasallar a un novo palanador en recoñecemento ao seu compromiso co xogo da billarda: Ismael de Crabullos cumpliu a sua xornada núm. 100 en conpetición oficial. Parabéns\nRematou a xornada ca entrega de premios: Houbo lacón para os tres primeiros clasificados, para a primeira dona Geni (que acadou tamén vintedous puntos) e para o primeiro equipo os Troitas Bravas de A Pontenova.\nPara a novena xornada, estreamos escenario. Desprazarémos ata Riotorto donde por primeira vez se fará un encontró de billarda da LNB e xa temos a Sachas en pleno proceso de meditación para que este aberto saia como ten que ser e que os Troitas sigan subindo postos cara a clasificación para as finais de Santiago. Parabéns a tódolos palanadores e billarda sempre. Vémonos.\nPublicado por Liga Norleste en 14:05


Proxecto SalvaVidas\tCatálogo Outubro 27 2018\t Visitas: 305\nFabricante: Modelo de ciencia cardíaca: Powerheart® G5 Características: AED ofrece tres niveis de indicacións seleccionables, indicacións de voz e texto de RescueCoach ™\nCiencia cardíaca Desfibrilador de corrente eléctrica G5 venda. | Prezo e características técnicas\nDesfibrilador Cardíaco Powerheart G5 con electrodos de desfibrilación incluídos\nO desfibrilador ven cos electrodos de desfibrilación instalados. Os electrodos son almacenados nun paquete selado, listo para ser usado. Os electrodos son autoadhesivos e veñen con un cable conectado e un conector para a transmisión da corrente e do ECG. Os electrodos son desbotables, elimínanos unha vez utilizados nunha reanimación. Os electrodos teñen un período de validez limitado e non se deben usar despois da data de caducidade. Sempre leva un par de electrodos novos e non abertos conectados á AED. A AED pode identificar o tipo de electrodo ea súa data de caducidade. O AED é compatible cos seguintes tipos de electrodos:\nO dispositivo CPR ten aproximadamente o tamaño da palma da túa man. A súa superficie antideslizante ea súa forma transfiren as compresións do resucitado ao cofre do paciente. O dispositivo CPR (incluído cos electrodos de desfibrilación opcional co dispositivo CPR) mide a profundidade e o ritmo das compresións no peito. O desfibrilador Powerheart G5 usa esta información para guía-lo para alcanzar a velocidade e profundidade de compresión adecuada durante a RCP. Nota: o uso do dispositivo CPR é opcional. Se non planea usar o dispositivo CPR, sitúeo nunha superficie ao lado do paciente. Non intente desacoplar o dispositivo do seu cable. Póñase en contacto co cliente de atención Cardiac Science para encargar os electrodos de desfibrilación para adultos co dispositivo CPR.\nprezos desfibrilador cardíaco G5 en liña poden variar expirações parches e baterías, o prezo deste desfibrilador na nosa tenda en liña ofrece soldos actualizados con actualizacións de software instalado a última versión do firmware.\nConsulte os nosos prezos dos desfibriladores Cardiáceas G5 do seguinte xeito, temos fórmulas como o aluguer de desfibriladores ou desfibriladores gratuítos para pulseiras de solidariedade


X-Men Origins: Wolverine - Wikipedia, a enciclopedia libre\nX-Men Origins: Wolverine é un filme fantástico estadounidense de 2009 baseado en Wolverine, personaxe de banda deseñada da Marvel Comics. A súa estrea mundial foi o 8 de abril de 2009 en Sidney. O filme dirixiuno Gavin Hood e está protagonizado por Hugh Jackman como o personaxe principal, xunto con Liev Schreiber, Danny Huston, will.i.am, Lynn Collins, Taylor Kitsch e Ryan Reynolds. É o cuarto filme da serie X-Men e serve como precuela dos filmes previos, ambientado entre 10 e 17 anos antes do filme X-Men.\nA trama céntrase no pasado violento do mutante Lobeto e a súa relación co seu medio irmán Victor Creed, así como os primeiros encontros co coronel William Stryker, o seu tempo co Equipo X e a operación na que cubriron do metal indestrutible adamantium todo o seu esqueleto.\nA película filmouse na súa maioría en Australia e Nova Zelandia, con localizacións tamén no Canadá, con conflitos entre o director Hood e os executivos da Fox. O filme leva recadado 360 millóns de dólares en todo o mundo.\nRotten Tomatoes: wolverine\nTraído desde «https://gl.wikipedia.org/w/index.php?title=X-Men_Origins:_Wolverine&oldid=6064592»\nFilmes ambientados en 1845\nA última edición desta páxina foi o 4 de maio de 2022 ás 14:42.


R€GANO$A IL€GAL: “NON Á GUERRA IMPERIALISTA”\n“NON Á GUERRA IMPERIALISTA”\nAudio do chamamento de Radio Filispím\nGran parte da diversidade da esquerda galega,dase cita mañá na Praza de Armas,para rexeitar a intervención do estado español contra o pobo libanés.\nDiversas forzas politicas,sindicais e Asociacións,sumaronse xa a concentración.UL, CNT, BNG, EU, Colectivo Ártabra21, A.C.Fuco Buxán, etc...\nMartes,29 de Marzo,as 20:00h,na Praza de Armas-Ferrol\nA "Asamblea Popular contra a Guerra" manifesta e denuncia:\nLibia: un país que posúe o 3,3% das reservas de petróleo do mundo, e que se atopa xeoestratéxicamente situado en medio de países con recentes e importantes cambios políticos, está sendo atacado por unha coalición de países ricos.\nUnha vez máis, atopámonos que ante as revoltas que están a suceder nunha parte do mundo (esta vez, o Norte de África) as potencias occidentais emerxen coma xuices do planeta e, abanderados por Estados Unidos, co Premio Nóbel da Paz á súa cabeza, optan optan por exercer o control sobre estes levantamentos para así defender os seus propios intereses.\nO método: a intervención armada. A excusa que elexiuse deixa ver a hipocresía dos gobernos que a promoven: a axuda humanitaria. Nunca se viu que a maneira de protexer aos civís sexa bombardeando ao pobo.\nUnha segunda guerra líbrase actualmente nos medios de comunicación, onde os interesados lograron unha polarización da nova, dándose a entender que se non estás a favor desta guerra "legal" estás a favor do dictador Gadaffi. A realidade non é esta.\nThis obra by susete70 is licensed under a Creative Commons Reconocimiento-No comercial-Compartir bajo la misma licencia 3.0 España License. Wikio\nEtiquetas: bng, CNT, fucobuxan, Guerra, solidaridad\nnon te vin na mani do pasado xoves en contra da guerra, na praza de Armas.\nTiñas ocupacións ou desta vez si que podo pensar mal e non fuches porque tivo a iniciativa o BNG?\nPodes pensar o que adoites,cando te identifiques igual ata che dou un bico,como ollas tanto por min :))\nNon teño que rendir contas máis que coa miña cabeza.\nEstiven ben na de hoxe,na que participou o BNG,(si pensas que lle teño alerxia confundeste)\nFelicitar a toda a xente,en xeral tod@s foron sen bandeiras.A Paz non ten donos :)\nPD.a próxima identificate,eña que sei que queres un biquiño :)))\nO BNG sempre fai convocatorias sectarias e non unitarias. Non verías a Suso como non verías a moita xente que está, de verdade, en contra da guerra de Libia e a intervención militar da Otan e achegados.\nTampouco te vimos a tí en Compostela en contra da privatización da auga e si te vimos a prol de que Endesa siga sendo a empresa máis contaminante de Europa


Os chanzos: marzo 2014\nPublicado por Francisco Ant. Vidal ás 10:39 1 comentario:\nPublicado por Francisco Ant. Vidal ás 14:02 Ningún comentario:\nVai debullando pensamentos enlazados\nna cuadrícula veciñal da beirarrúa,\nguións inacabados que rematan en suspiros\nmonólogos repousados da vida.\nSeis pasos acompasados\nde solitaria soidade,\nremanso de penas.\nO setter amainado\nabeira desde hai anos o matinar\ncano e aínda baril\ndo seu corpo desamado.\nÁs veces ergue a vista,\nmira feliz un coñecido\ndeparte con el\ncesto de froitos,\namorodos maduros e doces\ne no érbedo frondoso\ndo seu corazón perenne\nnace unha flor de outono.\nTen mirada infantil no iris grisallo,\nantes azul ingrávido,\ncando era anxo, no mes de maio\nde versos e plumas de rima e son.\ncando a nai bicaba aqueles ollos\nespello dos seus, tan mariños\ncomo a vila nórdica abandonada\nbaixo unha rede que pescaba caracois\nde entrañas rosas\nque enfeitizaba os contos urbanos\ndo seu neno azul.\nAgora el mira as pupilas\ndo seu lebreiro leal,\nque tamén soubo de páramos dilatados.\nAmbos percorren rúas de xadrez\ná espera da nova imaxe familiar\nna que verquer amorodos de érbedos borrachos de sol\nDurante os primeiros anos do cristianismo, a data do 25 de Marzo estaba asociada ó día en que naceu Cristo, pois tamén os romanos celebraban nesta data o día do nacemento de Rómulo e Remo, coincidente co equinoccio antes da reforma do calendario.\nO cristianismo, fixo cálculos e saíronlle mellores contas se este día era aquel no que a Virxe foi fecundada por obra e gracia de Espirito Santo, e ós nove meses xustos daría á luz.\nPero é aquí que queremos traer a este caderno aquilo que dixo san Martiño de Dumio no seu famoso sermón “De correctione rusticorum”, quen despois de facer os seus cálculos anunciou que o tal día do 25 de marzo era a data na que Deus creou o mundo, pois sendo Deus tan equilibrado en todo, ó separar as tebras da luz, non podía facer unha parte máis grande que a outra. E por iso mesmo di o bispo dumiense, que no día oitavo antes das calendas de abril (ou sexa, o 25 de marzo) tamén debería ser o comezo do ano.\nPublicado por Francisco Ant. Vidal ás 12:36 Ningún comentario:\nSon como o día e a noite, antagónicos pero inseparables.\nNas fábulas e nos contos, o galo e o raposo son a cara e a cruz, o bo e o malo, a franqueza e a mesquindade; son os eternos e máis tenros contrincantes, son o frío e a calor eternamente mesturados, o inverno e o verán perseguíndose e fuxíndose, sempre un detrás do outro complementándose. O primeiro, caracteristicamente exaltado, luminoso, barulleiro; coa súa colorida plumaxe resplandecendo baixo o sol, é o primeiro que saúda ó amencer e tamén o primeiro que se agocha tras o ocaso, pero permanece sempre alerta, sempre en constante vixilancia. El representa a elegancia, a franqueza, a fecundidade e a lealdade. Pola contra, o raposo sae coas estrelas, camiña sempre ás agochadas, dando mil voltas, artellando mil trampas e traizóns para volver ó seu tobo cando o día reluce; é sixiloso, calado, atento e frío como a noite. El é a astucia traidora, é quen rouba o galiñeiro e pode traer a ruína; el fai que a súa presencia se converta en medo e odio; nel a precaución vólvese maliciosa picardía, faise o morto cando o descobren, e ó menor descoido papa o que encontra.\nCada un representa unhas peculiaridades diferentes que os enfronta e une a un tempo, para ser, os máis entrañables inimigos que hai sobre a terra. O galo é a precaución sen maldade, mentres que o raposo é a astucia suíña. E así, quen deseñou este cataventos, xuntou nel os ciclos da vida, o día e a noite, pero tamén a condición humana, esa mestura de bo e malo, ese demo e ese anxo que levamos dentro.\nPublicado por Francisco Ant. Vidal ás 22:35 Ningún comentario:\nCertamente, hai unha relación que enlaza a simboloxía dos elementos de xeración de vida e a riqueza. A prosperidade sempre foi unida ás familias de moitos membros e á unidade entre eles, e na imaxe popular un dos puntos máis ricos, aglutinadores e afortunados é a Igrexa, por iso, en moitos hórreos o lugar do pináculo é ocupado por un esquemático campanario, ás veces coas campaíñas incluídas. E neste da dereita vemos como o mesmo símbolo cristiá da cruz é substituído polo espadana, mentres que ó outro lado mantén a simboloxía dunha especie de espiga. Non así no hórreo superior, onde o campanario cobre a función de pináculo e a cruz está ó outro lado.\nE xa para rematar con esta serie, quédanos ver a figa e os cornos\nPublicado por Francisco Ant. Vidal ás 17:12 Ningún comentario:\nPublicado por Francisco Ant. Vidal ás 13:37 Ningún comentario:\nCunha divindade de tan marcado atributo, é lóxico que o tal pasase con forma máis explícita a ocupar lugares de protección, e por iso os romanos non dubidaban en colocar nas portas das súas casas un falo protector, xa de barro ou de metais nobres, do mesmo modo que ata non hai tantos anos era normal ver nas portas das nosas casas aquelas imaxes do Corazón de Xesús coa lenda de “Deus bendiga esta casa”, ou levábanse colgados ó pescozo, como se fose a medalla dalgún santo, con intencións protectoras contra o mal de ollo.\nE dos romanos pasaron os falos a ser representados no románico, como na sobrexamba dereita desta igrexa de san Miguel de Eiré ou nalgún canzorro, aínda que aquí, esas imaxes, máis ca símbolo apotropaico eran advertencias contra o pecado da luxuria nas súas múltiples variedades e sobre os que nalgunha ocasión nos pararemos con máis detalle. Agora toca falar da simboloxía fálica como amuleto protector. E como tal tamén nos toca preguntarnos se tería algo que ver isto coa vara florida de san Xosé, festividade que a Igrexa celebra precisamente nas portas do equinoccio de primavera, como se celebraba a Priapo.\nE estes elementos acaban tomando forma doutros que nos lembran o poder económico, tales aqueles onde toman forma de pináculos con forma de campanario\nPublicado por Francisco Ant. Vidal ás 13:21 Ningún comentario:\nE como invocación á vida e ó medre do froito, non podían faltar os pináculos con forma de froita, tales as espigas que xa temos amosado neste caderno baixo o epígrafe de Un pináculo nun hórreo de Rianxo, ou aqueles que amosan ás claras unha flor, e incluso, por conxunción entre pináculo con forma fálica e a flor, o que podemos interpretar como o estilo dunha flor. Á fin estase amosando o elemento de onde vai saír o froito.\nE tal vez unha das primeiras figuras que tomou a forma dunha vara vertical ou dun pináculo para invocar a prosperidade, fose a figura do deus da fertilidade Priapo, o do falo erecto.\nPublicado por Francisco Ant. Vidal ás 23:11 Ningún comentario:\nPublicado por Francisco Ant. Vidal ás 16:57 Ningún comentario:\nPublicado por Francisco Ant. Vidal ás 16:09 Ningún comentario:\nAnúnciase a primavera e nos parques e xardíns urbanos cantan os melros e outros variados paxariños. Polas cidades do mundo adiante os músicos de rúa interpretan as súas cancións.\n-1 – En Moscú, diante da Galería Tretyakov, uns mozos interpretan cancións americanas de rock.\n-2- En Erice, ó noroeste de Sicilia, un acordeonista interpreta música folclórica acompañado de vez en cando polo rinchar do seu cabalo.\n-3- Unha parella que podería ser arrincada de calquera estampa das nosas feiras de aínda non hai tantos anos fai un dúo de acordeón – guitarra nas rúas de Catania.\n-4- En Santiago tres mozas que poderíamos considerar estudiantes do Conservatorio interpretan música clásica na rúa do Vilar.\nAnúnciase a primavera, xa digo. ¿Chegará tamén á Coruña a anunciada prohibición de músicos polas rúas da cidade. E de ser así ¿prohibirá tamén o concello o canto dos paxaros en parques e xardíns urbanos?\nPublicado por Francisco Ant. Vidal ás 21:26 Ningún comentario:\nOs pináculos que vemos teñen múltiples formas e engadidos decorativos, como neste pozo de Foz, coroado con rosáceas, esas figuras xeométricas que, partindo dun punto, pode estenderse ata o infinito, no que se deu en identificar como unha representación esquemática do universo, e incluso cunha representación medieval de Cristo como centro do universo.\nCon esta mesma interpretación abunda as figuras xeométricas no románico. Á fin non é máis ca unha representación da rotacións dos ciclos da vida e unha semellanza esquemática coas flores, coa mesma rosa de que deriva o nome de rosácea e polo tanto, en liñas xerais, unha invocación á vida.\nE como unha invocación á vida é un ramo de flores ou, no seu lugar pináculo con forma de flor\nPublicado por Francisco Ant. Vidal ás 19:33 Ningún comentario:\nIlustración realizada en técnica mixta por Lola Fernández\nQue duro é escribir sobre os mármores\nSobre as esmeraldas, os cisnes\nas metralletas, as cunetas,\nsobre as camas revoltas dos burdeis\nsobre as musas e as princesas.\nSobre as murallas e os desertos\nos petrís grises das grandes urbes\nsobre a rosa.\nSobre os labios dun deus.\nPublicado por Francisco Ant. Vidal ás 16:14 Ningún comentario:


Fálase de O Ateneo de Sant... - Praza Pública\nmartes 16, marzo 2021 ás 8:13 Praza Pública @prazapublica\nO Ateneo de Santiago entrega o Premio Alfredo Vicenti de Xornalismo Cívico a Adela Bértolo Lueiro polo artigo #UNSEGREDOAVOCES. A loita feminista do alumnado da ESADg continúa na rede, publicado en Vinte. No acto, celebrado este luns, tamén entregou os accésits do galardón a David Reinero pola serie de reportaxes O que custou o AVE a piques de rematar, publicada en Praza.gal, e a Marta Otero Mayán pola reportaxe Menores migrantes, ayer y hoy, publicada en La Opinión de A Coruña. Na anterior edición do premio, a de 2019, a gañadora fora Montse Dopico por outra reportaxe publicada en Praza.gal.\nluns 15, marzo 2021 ás 13:43 David Lombao @davidlombao\nO antigo párroco de Seixalbo (Ourense) acepta unha condena de 40 días de traballos en beneficio da comunidade por enviar "671 mensaxes de WhatsApp con contido sexual" a un menor en 2019. Segundo avanza o TSXG, o crego "recoñeceu os feitos" e chegou a un acordo sobre a condena por acoso coa Fiscalía e a acusación particular, polo que non chegou a celebrarse o xuízo que estaba previsto para hoxe. Antes do xuízo xa pagara unha indemnización e pasa a ter prohibido comunicarse ou achegarse á vítima durante dous anos.\nluns 15, marzo 2021 ás 12:06 David Lombao @davidlombao\nPablo Iglesias abandonará o Goberno de España para ser candidato á presidencia da Comunidad de Madrid e propón que a ministra de Traballo, Yolanda Díaz, o substitúa como vicepresidenta, segundo adiantou La Vanguardia e confirmou pouco despois o ata agora secretario xeral de Podemos e vicepresidente segundo do Executivo que encabeza Pedro Sánchez.\nAMPLIAMOS 👉 Pablo Iglesias volve a Madrid e Yolanda Díaz será vicepresidenta no Goberno de España\nluns 15, marzo 2021 ás 8:21 David Lombao @davidlombao\nAs residencias DomusVi cobran comisións dun grupo funerario se as familias de residentes que falecen nos seus centros o contratan, segundo revela Infolibre\nDATOS | Concellos con residencias moi afectadas pola COVID encabezan a lista de mortes durante a pandemia en Galicia\nHEMEROTECA | A conselleira delegada de DomusVi vacinouse contra a COVID nunha das súas residencias\nHEMEROTECA | DomusVi elude responsabilidades polas mortes nas residencias e advirte de perigos dun sistema público\ndomingo 14, marzo 2021 ás 16:44 Miguel Pardo @depunteirolo\nA xustiza valida a convocatoria de eleccións de Díaz Ayuso en Madrid. O Tribunal Superior de Justicia de Madrid (TSJM) rexeita as medidas cautelarísimas solicitadas pola Mesa da Deputación Permanente da Asemblea de Madrid.\ndomingo 14, marzo 2021 ás 11:54 Miguel Pardo @depunteirolo\nA Xunta presenta un recurso á sentenza do Pazo de Meirás ao considerar "acreditado" que a posesión do inmoble por parte da familia Franco "foi de mala fe". O Goberno autonómico únese así aos recursos presentados polo Concello de Sada, a Deputación da Coruña o o Estado.\ndomingo 14, marzo 2021 ás 10:43 Miguel Pardo @depunteirolo\nCentos de hostaleiros reclaman "un plan de rescate real" nunha mobilización en Santiago. A Plataforma na Defensa da Hostalaría Galega presenta un documeno no que reivindican un plan "a medio prazo" e "reformas lexislativas" no sector.\nsábado 13, marzo 2021 ás 17:10 Miguel Pardo @depunteirolo\nMáis de 9.000 persoas foron vacinadas xa durante a mañá na primeira xornada de vacinación masiva en Galicia. Os profesionais sanitarios administran a dose a "doce persoas por minuto" na Coruña.\nsábado 13, marzo 2021 ás 16:49 Miguel Pardo @depunteirolo\nOs Franco alegan que a sentenza da Audiencia Provincial recoñece que ocuparon de maneira "pública e pacífica" Meirás durante máis de 30 anos no seu recurso ao Supremo. Os herdeiros do ditador ampáranse, como na contestación á demanda do Estado, na inacción das administracións durante décadas.\nsábado 13, marzo 2021 ás 10:03 Miguel Pardo @depunteirolo\nEn marcha a vacinación masiva contra a COVID en varias vilas e cidades de Galicia, coa que se abre unha fase de aceleración da inmunización no país. As persoas entre 50 e 55 anos reciben a primeira dose en espazos como a Cidade da Cultura, Expocoruña ou o IFEVI en Vigo.